A játék az rpg maker 2000 c. programmal készült. A benne levő anyagokat nyugodtan fel lehet használni és magát a játékot is. Ha valaki arra vetemedne, hogy saját nevén adja ki a játékot,
csak nyugodtan, nem lesz belőle semmilyen bírósági per, meg legalább örülök, hogy valaki ennyire jónak tartja ezt a játékot.

A játék története: A játék egyszerű sablonsztorival indít, ahol egy gonosz zsarnok meg akarja hódítani a világot. Ezek után vált a történet és megkapjuk a főhös Gilbert irányítását,
aki még nem is sejti, hogy a történésekben milyen fontos szerepe is lesz, illetve ő lenne az a személy, aki legyőzheti a zsarnokot? Gilbert egyszerű céllal indul útnak: Világot akar
látni és ahol van rá esélye, ott jobbá is akarja tenni. Útja során csatlakozik hozzá Bill, egy pénzéhes zsoldos, Katrina a magányos bérgyilkosnő, illetve a Vadász, aki egy filozófikus,
kiszámíthatatlan személy. Útjuk során olyan szereplőkkel találkoznak, mint Piroska, akiről kiderül, hogy kosarában nem egyszerű elemózsia van, amit a nagymamájának visz.
A depressziós farkassal, akit csupán a heroin tart életben, ugyanis a fajtáját kiírtották az erdőben.
A királynővel, akinek a korábbi szereplőkhöz komoly köze van és komoly féltékenységet táplál Hófehérke iránt. Ez utóbbit egy rejtélyes tükör plántálta a királynő agyába, aki szinte
bármit megtesz, hogy ő legyen a legszebb. A hét törpénél pedig felbukkan a 8. törpe is, akinél egy olyan gyűrű van, aminek valami különleges hatalma van.
Ezenkívül meg felbukkan egy különleges szervezet is, amely rózsákat gyűjtöget, de, hogy milyen cél vezérli őket, az egy jó ideig rejtély.

Más egyéb momentumokat a spoilerek lelövése miatt nem sorolok fel. 

Eredetileg egy paródiának szántam ezt a játékot, amely különféle meséket és filmeket parodizál ki egy saját történetbe ágyazva. 
Mivel filozófikusabb és érzelmileg komolyabb jeleneteket is tettem a játékba, ezért műfajilag nehezen tudnám besorolni, ki kell próbálni!

A játék olyan 3-4 óra alatt kijátszható. Mivel trilógiának tervezem, ezért a lezárása nem fogja mindegyik történeti szálat lezárni, csupán azokat a fontosabbakat, amelyek szerves
részét képezték a történetnek, de ezeknek is meg lesz a maguk folyatása későbbi részek során.

A játékban a karakterek sokat beszélnek egymással, ami adódik a mentalitásukból is, illetve a cselekedeteik miértjét így tudtam a lehető legjobban átadni. A lényeg, hogy, aki
nem szeret sokat olvasni, annak nem biztos, hogy fog tetszeni ez a játék, de egy próbát megér. 
A játék egyes jeleneteinél (például az elején is), csúnya szavak hangzanak el, illetve néhol véresebb jelenetek is előfordulnak.

Tippek a játékhoz: Érdemes mindent alaposan átkutatni és körülnézni, ugyanis egyes ládákban találhatsz hasznos holmikat, felszereléseket, amelyet magadra vehetsz és könnyebben
felveheted a harcot az ellenséggel.
Minden egyes szörnyet érdemes megölni a szintlépés miatt, ezek a lények nem termelődnek újra, de ha kihagyod őket, akkor elképzelhető, hogy a későbbiek során nem tudsz továbbjutni,
mert nem vagy elég magas szintű.
A játék elején, mikor a fogadóban alszol, utána az ágyat használhatod arra, hogy meggyógyítsd magadat. Ha a közeli barlangban, illetve erdőben már legyengültél, akkor érdemesebb
ide visszajönni és így jobban tudsz spórolni a gyógyító italokkal. 
Mellékküldetések is vannak a játékban, illetve olyan helyek, ahol speciális karakterekkel harcolhatsz, ami a szintlépés miatt hasznos, egy-egy érdekes jelenet miatt, ami segíthet
a történet megértésében, illetve egy-két fontosabb tárgyat is találhatsz náluk.

Harcrendszer: Ha megtámadnak, akkor egy körökre osztott harc vár rád. A képen láthatod az ellenfeledet, akit le kell győzni. A harc ikonra rákattintva bejön a támadás, védekezés,
speciális képesség és tárgyak menüpont, ha az autoharcra mész, akkor a karaktered automatikusan helyetted cselekszik, ez utóbbit nem ajánlom. Menekülés opciót nem tudod használni,
tehát mindig jól gondold meg, hogy kit támadsz meg. A harcon belül a támadással egyszerű támadást hajthatsz végre, a védekezésnél feleannyit sebződsz, ha megtámad az ellenség, a speciális
képességnél egy olyan képességet használhatsz, ami mp pontokba kerül, de jóval magasabbat sebezhetsz ezekkel az ellenfeleden. Ezt főleg főellenségeknél érdemesebb használni vagy ha
egyszerre sok az ellenség és olyan képességed van, ami mindenkit támad. A tárgyak opciónál pedig lehetőséged van különféle ételeket vagy italokat elfogasztani, mindegyiknél le van
írva, hogy mire jó.

Felszerelés és vásárlás: A játékban egyre jobb és jobb fegyvereket, páncélokat szerezhetsz. Ha az esc-t lenyomod és a felszerelésre rámész, ott lecserélheted az a régi felszerelést
az újra. Balra amúgy van egy támadó, védőérték mutató is, az mutatja, hogy mennyivel nő a támadásod és védettséged, ha az adott tárgyat berakod magadhoz. Ha a szám színes, akkor az
azt jelzi, hogy jobb az adott tárgy, mint amit használtál.

Vásárlásnál, ha felszerelést vásárolsz, akkor jobbra láthatod a karaktereket, ha a mellettük levő nyíl színes, akkor az adott eszközt képesek használni. Ha a nyíl ezenkívül felfele
mutat, akkor érdemes az adott tárgyat megvásárolni, mert jobb, mint ami jelenleg nálad van. 

Röviden ezek lennének az alapok ehhez a játékhoz, a többit játék során ki tudjátok tapasztalni.